TOShKENT DAVLAT IQTISODIYOT DORILFUNUNI MASALALARI TO‘G‘RISIDA

O‘zbekiston SSJ Prezidentining “Xalqlar do‘stligi ordenli Toshkent xalq xo‘jaligi institutini Toshkent davlat iqtisodiyot dorilfununiga aylantirish to‘g‘risida” 1991-yil 6-iyundagi Farmoniga muvofiq Vazirlar Mahkamasi qaror qiladi:
 1. O‘zSSJ Oliy va o‘rta maxsus ta’lim vazirligi bir oy ichida Toshkent davlat iqtisodiyot dorilfununi to‘g‘risidagi Nizomni, uning tuzilishini, yagona o‘quv rejasini va mutaxassisliklar ro‘yxatini ishlab chiqsin va tasdiqlasin.
 2. Toshkent shahar ijroiya qo‘mitasi O‘zSSJ Oliy va o‘rta maxsus ta’lim vazirligi bilan birgalikda Toshkent davlat iqtisodiyot dorilfununining o‘quv korpusini, yotoqxonalarini va ijtimoiy, madaniy-maishiy obyektlarini qurish uchun yer uchastkasi ajratish haqidagi masalani hal qilsin.